CELEX: C2004/190/11
Language: da
Date: 2004-07-24 00:00:00
Title: Sag C-214/04: Sag anlagt den 19. maj 2004 af Kommissionen for De Europæiske Fællesskaber mod Den Italienske Republik

24.7.2004   
            
            
               DA
            
            
               Den Europæiske Unions Tidende
            
            
               C 190/6
            
         Sag anlagt den 19. maj 2004 af Kommissionen for De Europæiske Fællesskaber mod Den Italienske Republik
   (Sag C-214/04)
   (2004/C 190/11)
   Ved De Europæiske Fællesskabers Domstol er der den 19. maj 2004 anlagt sag mod Den Italienske Republik af Kommissionen for De Europæiske Fællesskaber ved Ulrich Wölker og Antonio Aresu, som befuldmægtigede.
   Kommissionen har nedlagt følgende påstande:
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 5, stk. 3, i Europa-Parlamentets og Rådets forordning (EF) nr. 2037/2000 af 29. juni 2000 (1) om stoffer, der nedbryder ozonlaget, idet den hidtil har opretholdt bestemmelser, der giver mulighed for at anvende hydrochlorfluorkarbon i brandslukningsmateriel ud over de grænser og betingelser, der er opstillet i bestemmelsen.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen har anført, at undtagelserne i dekret af 3. oktober 2001 fra Ministro dell'ambiente e della tutela del territorio (Ministeriet for miljø og beskyttelse af territoriet), finder anvendelse på forskellige tilfælde, som ikke dækkes af undtagelsen i forordning nr. 2037/2000, og at anvendelsesområdet for disse undtagelser således er væsentligt videre end tilladt i henhold til forordningen. For så vidt som de italienske bestemmelser giver mulighed for at anvende hydrochlorfluorkarbon (HCFC) i brandslukningsmateriel i tilfælde, som ikke er tilladt i henhold til forordning nr. 2037/2000, er bestemmelserne i strid med fællesskabsretten.
   
      (1)  EFT L 244 af 29.9.2000, s. 1.